אולסיה קנטור

אולסיה קנטור (באנגלית: Olessia Kantor, נולדה ב-1 במאי 1971) היא סופרת, גמולוגית, פילנתרופית ויזמת חברתית ישראלית. 

 ביוגרפיה 
אולסיה קנטור נולדה בצ'ליאבינסק שברוסיה לראיסה ופיוטר בלבן. אמה הייתה מנהלת תיאטרון, דיקנית פקולטה לבימוי ומרצה בכירה באקדמיה לתרבות, ואביה היה גאולוג בשירות המדינה ומרצה בכיר באוניברסיטת צ'ליאבינסק.

ב־1993 סיימה תואר שני בספרות ותקשורת מאוניברסיטת צ'ליאבינסק, ועוד במהלך התואר ב־1991 החלה לעבוד כעיתונאית ומגישת חדשות בערוץ הראשון ברוסיה. בתקופה שלאחר הסרת הצנזורה ברוסיה קנטור הייתה חלק מ"הכוחות התקשורתיים החדשים“ אחרי נפילת ברית המועצות שביקשו לדבר באופן חופשי על העבר וטראומות המשטר. זכתה בפרס הפדרלי על הגשת חדשות ערב ב־1994.

בשנת 1995, קנטור עלתה לישראל עם בעלה סרגיי, איש עסקים. בשנת 1997 נולדה בתם קטיה.

בעקבות אירוע של אלימות מצד בעלה, קנטור ברחה מהבית עם בתה התינוקת ועברה למקלט לנשים מוכות של עמותת "אישה לאישה“.

במקלט לנשים מוכות נפרדה קנטור מבעלה. לאחר יציאתה מהמקלט (בתום שמונה חודשים) עבדה בשלוש משרות במקביל: כקופאית בחנות, כמחלקת עיתונים וכעוזרת בית.

ב־1999 התחילה לעבוד במפעל התכשיטים ״קאפריס״ בירושלים. היא נשלחה מטעם המפעל ללמוד הערכת יהלומים בבורסת היהלומים ברמת גן באותה שנה. בהמשך דרכה המקצועית עבדה כקניינית באפריקה, רוסיה ואמריקה. ב־2005 קנטור פתחה ליין של תכשיטי גברים בשם ״גט מקסימום״ שחנות הדגל שלו מוקמה בכיכר המדינה.
בשנת 2011 עברה לגור בניו יורק. ב־2014 סיימה לימודים ב־NYU ובסופם תעודה בינלאומית לשמאות לחפצים יקרים, במקביל לעבודתה כמדריכה ב־THE MET ובמכירות פרטיות בסות'ביס. באותה שנה התקבלה קנטור לארגון פטרוני האומנות של מוזיאון הוותיקן. במקביל קנטור החלה לעבוד כמומחית שימור והערכה במוזיאוני הוותיקן. במהלך עבודה במוזיאוני הוותיקן יזמה תערוכה על המנורה היהודית ב־2017. התערוכה הייתה הראשונה והיחידה עד כה על הנושא היהודי בוותיקן בשיתוף פעולה עם הכנסייה הקתולית.ממוזער|השער של אולסיה קנטור ברשימת ״50 היהודים המשפיעים בעולם״, ג'רוזלם פוסטב־2019 נבחרה על ידי משרד התרבות האיטלקי להיות חלק מרשימת 100 הנשים של רומא, כמייצגת הקהילה היהודית.

ב־2024 קנטור זכתה להיכלל על ידי מגזין הג'רוזלם פוסט ברשימת 50 היהודים המשפיעים בעולם.

 פעילות פילנתרופית 
קנטור הקימה קרן פילנתרופית על שמה ב־2015 המסייעת לנשים ששהו במקלט לנשים מוכות ולצעירים מאוכלוסיות מוחלשות. הקרן מעניקה מלגות לסטודנטים ופועלת לקידום זכויות נשים במגוון תחומים - מנשים מוכות דרך נשים באקדמיה ועד אמהות לחיילים, ובשיתוף הקרנות ״אישה לאישה״ ו־״איתך לאורך כל הדרך״ ייסדה קרן קנטור מסלולים למנטורינג לנשים יוצאות מקלטים.

במסגרת הקרן קנטור גם תורמת לפרויקטים בינתחומיים באוניברסיטת תל אביב, לרשות העתיקות לשימור חפצים ארכאולוגים, ומעניקה מלגות ללימודי מקצועות שימור למשמרים ישראלים בשיתוף פעולה עם רשות העתיקות. ב־2020 השתתפה קנטור ביוזמה עם הג'וינט לקידום פרויקטים בשיתוף פעולה עם הקהילה היהודית והלא־יהודית בהונגריה. קנטור משמשת כחברה בוועד המנהל של אוניברסיטת תל אביב משנת 2021.

בעקבות טבח שבעה באוקטובר, ובמיוחד הטבח בפסטיבל נובה, הקימה קנטור את מיזם "לב אש". המיזם מעניק טיפול פרטני וקבוצתי ללא עלות לניצולים שהיו בקו האש ומתמודדים עם פוסט-טראומה וחרדות.

 יצירה ספרותית 
ספרה הראשון של קנטור, "לב אש“, יצא לאור ב־2021 בהוצאת ״ידיעות ספרים״. הספר זכה לתואר רב מכר. ספרה השני, ״בוגדת נאמנה״, יצא לאור ב־2025 ב״ידיעות ספרים״ וגם הוא זכה לתואר רב מכר תוך זמן קצר.

 חיים אישיים 
ב־2003 הכירה קנטור את בעלה השני איש העסקים לאוניד נבזלין. הזוג התגרש ב־2013. ב־2021 נישאה לפרופ' אביעד קליינברג ומתגוררת עמו בהרצליה.

קנטור היא אם לארבע בנות.

קישורים חיצוניים


 הספרים של אולסיה קנטור, באתר סימניה
 הספרים של אולסיה קנטור, באתר עברית
 העמוד של אולסיה קנטור, באתר Patrons of the Arts in the Vatican Museums
 אולסיה קנטור ברשימת 50 היהודים המשפיעים בעולם 2024, ג'רוזלם פוסט





הערות שוליים

קטגוריה:אנשי עסקים יהודים רוסים
קטגוריה:הרצליה: אישים
קטגוריה:סופרים רוסים
קטגוריה:סופרים יהודים
קטגוריה:סופרים ישראלים
קטגוריה:נדבנים ישראלים
קטגוריה:נדבנים יהודים רוסים
קטגוריה:נדבנים יהודים
קטגוריה:עולים בשנות ה-1990
קטגוריה:דירקטורים ישראלים
קטגוריה:מיליארדריות ישראליות
קטגוריה:ישראליות שנולדו ב-1971